పోలీసు అధికారిపైనే భద్రతా సిబ్బంది దాడికోర్టు నుంచి జైలుకు తరలించే సమయంలో డేరా సచ్చా సౌదా అధినేత గుర్మీత్ సింగ్ను తప్పించడానికి ప్రయత్నించిన ఏడుగురు భద్రతా సిబ్బందిపై హరియాణా పోలీసులు దేశద్రోహం, హత్యాయత్నం అభియోగాలతో కేసు నమోదు చేశారు. వారిలోనూ ఐదుగురు హరియాణా పోలీసు సిబ్బంది. శుక్రవారం గుర్మీత్కు శిక్ష ఖరారు చేసిన తర్వాత ఆయనను హెలికాప్టర్లో రోహ్తక్కు తరలించేందుకు ఏర్పాట్లు చేశారు. గుర్మీత్ను కోర్టు ప్రాంగణం నుంచి బయటకు తీసుకొచ్చారు. ఆ సమయంలో గుర్మీత్ భద్రతా దళంలోని పోలీసులు ఇతర పోలీసులపై దాడి చేసి డేరా బాబాను తప్పించేందుకు ప్రయత్నించారు. వారిలో ఓ ఎస్సై, ఏఎస్సై, హెడ్ కానిస్టేబుల్, ఇద్దరు కానిస్టేబుళ్లు ఉన్నారు. దాంతో, వారందరినీ అరెస్టు చేసి శనివారం సాయంత్రమే కోర్టు ఎదుట హాజరుపరిచారు. కోర్టు వారికి 7రోజుల రిమాండ్ విధించింది.సిర్సాలో అన్నదానంమూడ్రోజులుగా కర్ఫ్యూ! దుకాణాలు, హోటళ్లు బంద్! మరి, సిర్సాలో మోహరించిన ఆర్మీ, పారా మిలటరీ, పోలీసులకు ఆహారం ఎలా అందింది!? ఇందుకు సమాధానమే సిర్సాలోని సుశీల్ కండోయ్. ఆయన, ఆ చుట్టుపక్కల మరికొంతమంది కలిసి విలేకరులు, సైనికులు, పోలీసులకు టీ, టిఫిన్లు, ఆహారం అందించారు. రోజంతా మోటారు సైకిళ్లు, జిప్సీలు, ట్రాక్టర్ల మీద తిరిగి వీటిని అందించారు. మానవతా కార్యక్రమాలు అమలు చేసే సిర్సావాసులు ఇప్పుడు సంక్షోభ పరిస్థితుల్లో ఆర్మీ, పారా మిలటరీ, పోలీసులకు ఆహారం అందించడం ప్రతి ఒక్కరినీ ఆకర్షిస్తోంది.
polisu adhikaaripaine bhadrata sibbandi daadikortu nunchi jailuku taralinche samayamlo dera sacha souda adhinetha gurmeet singnu tappinchadaaniki prayatninchina eduguru bhadrata sibbandipai hariana poliisulu deshadroham, hatyaayatnam abhiyogaalato kesu namodu chesaru. vaariloonuu aiduguru hariana polisu sibbandi. sukravaaram gurmeetku shiksha khararu chesina tarvaata aayananu helicapterlo rohtakku taralinchenduku erpaatlu chesaru. gurmeetnu kortu praanganam nunchi bayataku teesukochaaru. aa samayamlo gurmeet bhadrata dalamlooni poliisulu itara polisulapai daadi chesi dera babanu tappinchenduku prayatninchaaru. vaarilo oo essai, asci, head conistable, iddaru kaanistebullu unnaaru. daamto, vaarandarinee arestu chesi sanivaaram saayantrame kortu eduta haajaruparichaaru. kortu vaariki 7rojula remand vidhinchindi.sirsalo annadaanammoodrojuluga karfue! dukaanaalu, hotallu band! mari, sirsalo moharinchina armi, para milatary, polisulaku aahaaram ela andindi!? induku samadhaname sirsaloni susheel kandoy. aayana, aa chuttupakkala marikontamandi kalisi vilekarulu, sainikulu, polisulaku t, tiffinlu, aahaaram andinchaaru. rojanta motaru saikillu, jipseelu, tractorla meeda tirigi veetini andinchaaru. manavata kaaryakramaalu amalu chese sirsavasulu ippudu sankshobha paristhitullo armi, para milatary, polisulaku aahaaram andinchadam prati okkarinee aakarshistondi.